
R E F E R A T  DE   A P R O B A R E
privind aprobarea  Listei cu solicitanţii îndreptăţiţi să primească
în anul 2026 o locuinţă socială



	Conform prevederilor art. 21 alin. (2) din  Anexa la H.G. nr. 1275/2000 privind aprobarea Normelor metodologice pentru punerea în aplicare a prevederilor Legii locuinţei nr. 114/1996, actualizată „Comisiile constituite conform alin. (2) vor analiza până la data de 1 noiembrie a anului în curs cererile pentru locuinţele sociale şi vor prezenta spre aprobare consiliilor locale lista cuprinzând solicitanţii îndreptăţiţi să primească în anul următor o locuinţă socială, în ordinea de prioritate stabilită. După aprobare listele se vor afişa la sediile primăriilor”.
Astfel, Comisia socială de analiză a dosarelor depuse de către solicitanţii de locuinţe sociale s-a întrunit în ședință analizând toate cererile depuse de către persoanele care au solicitat atribuirea unei locuinţe sociale și, conform Procesului verbal nr. 47119/30.10.2025 încheiat cu această ocazie, s-a întocmit lista  cu solicitanţii îndreptăţiţi să primească  în anul 2026 o locuinţă socială.
Ținând cont de procesul verbal amintit și de precederile legale în vigoare, am inițiat prezentul proiect de hotărâre prin care am propus aprobarea Listei cu solicitanţii îndreptăţiţi să primească în anul 2026 o locuinţă socială.
Contractul de închiriere se încheie de către Primarul Municipiului Brad cu beneficiarii stabiliți de către Consiliul Local al Municipiului Brad, pe o perioada de 5 (cinci) ani, cu posibilitatea de prelungire pe baza declarației de venituri și a actelor doveditoare necesare, conform prevederilor legale.
Nivelul chiriei nu va depăși 10% din venitul net lunar, calculat pe ultimele 12 luni, pe familie. Diferența până la valoarea nominală a chiriei, calculată potrivit art. 31 din Legea  nr. 114/1996 privind locuințele, republicată, cu modificările şi completările ulterioare, va fi subvenționată de la bugetul local al Municipiului Brad.
Titularul contractului de închiriere este obligat să comunice Primarului Municipiului Brad, în termen de 30 de zile, orice modificare produsă în venitul net lunar al familiei acestuia, sub sancțiunea rezilierii contractului de închiriere.
În cazurile în care venitul net lunar pe familie s-a modificat, se va opera modificarea chiriei și a subvenției acordate, cuvenite Municipiului Brad, în calitate de proprietar.
	În contextul celor de mai sus, supun spre dezbatere și aprobare plenului Consiliului Local al Municipiului Brad proiectul de hotărâre  în  forma prezentată.	
	Invoc în susţinerea propunerii mele prevederile art. 2 lit. c, art. 39, art. 42, art. 43, art. 48 din Legea  nr. 114/1996 privind locuințele,  republicată, cu modificările şi completările ulterioare, ale  art. 21 și art. 30 alin. (1) - (5)  din Anexa la H.G. nr. 1275/2000 privind aprobarea Normelor metodologice pentru punerea în aplicare a prevederilor Legii locuinţei nr. 114/1996, cu modificările și completările ulterioare, ale art. 129  alin. (7) lit.  b) și lit. q) din O.U.G. nr. 57/2019 privind Codul administrativ, cu modificările şi completările ulterioare, precum și ale Legii nr. 554/2004 a contenciosului administrativ, cu modificările și completările ulterioare.

